ইসলামি সহযোগিতা সংস্থা

ইসলামি সহযোগিতা সংস্থা বা সংক্ষেপে ওআইসি (; ) একটি আন্তর্জাতিক ইসলামি সংস্থা। পূর্বে সংস্থাটির নাম ছিল ইসলামি সম্মেলন সংস্থা। ১৯৬৯ সালে গঠিত সংস্থাটিতে ৫৭টি দেশ প্রতিনিধিত্ব করছে যার মধ্যে ৪৯টি মুসলমান প্রধান দেশ। সংস্থাটির মতে তারা ‘মুসলিম  বিশ্বের সম্মিলিত কণ্ঠস্বর’ হিসেবে এবং ‘আন্তর্জাতিক শান্তি ও সম্প্রীতি প্রচারের চেতনা নিয়ে মুসলিম বিশ্বের স্বার্থ ধারণ ও সুরক্ষায়’ কাজ করে থাকে। এটি ২৫ সেপ্টেম্বর ১৯৬৯ সালে মরক্কোর রাজধানী রাবাতে গঠিত হয়। সদর দপ্তর সৌদি আরবের জেদ্দায়। 

জাতিসংঘ এবং ইউরোপীয় ইউনিয়নে ওআইসির স্থায়ী প্রতিনিধি রয়েছে। সংস্থাটির দাপ্তরিক ভাষা আরবী, ইংরেজি ও ফরাসি। সংস্থাটির বর্তমান মহাসচিব হুসেইন ইব্রাহীম তাহা। সদর দপ্তর সৌদি আরবের জেদ্দায় অবস্থিত।

 পটভূমি 
থাম্ব|ইসলামি সম্মেলন মিনার, লাহোর, পাকিস্তান
১৯৬৭ সালের ছয়দিনের যুদ্ধের পর ১৯৬৯ সালের ২১ আগস্ট ইসরাইল জেরুজালেমের  মসজিদুল আকসায় অগ্নিসংযোগ করে। এর ফলে সমগ্র মুসলিম বিশ্বে প্রতিক্রিয়া দেখা দেওয়ায়  ২৫ আগস্ট ১৪টি আরব দেশের পররাষ্ট্রমন্ত্রীগণ মিশরের রাজধানী কায়রোতে এক বৈঠকে মিলিত হয়। সৌদি আরব প্রস্তাব করে,  

যেহেতু বিষয়টি মুসলিম বিশ্বের জন্য স্পর্শকাতর তাই সকল মুসলিম দেশের রাষ্ট্রপ্রধানদের সঙ্গে নিয়েই শীর্ষ বৈঠক আয়োজন করবে। মরক্কো, সৌদি আরব, ইরান, পাকিস্তান, সোমালিয়া, মালয়েশিয়া এবং নাইজারকে নিয়ে প্রস্তুতি কমিটি গঠিত হয়। একই বছরেরই ২২-২৫ সেপ্টেম্বর মরক্কোর রাবাতে ২৫টি মুসলিম বিশ্বের রাষ্ট্রপ্রধানদের নিয়ে এক সম্মেলন অনুষ্ঠিত হয়। উক্ত সম্মেলনে রাষ্ট্রের প্রতিনিধিগণের সিদ্ধান্তক্রমে ইসলামি সম্মেলন সংস্থা নামে এই প্রতিষ্ঠানটি আত্মপ্রকাশ করে। ১৯৬৯ সালের ২৫ সেপ্টেম্বর ওআইসি প্রতিষ্ঠিত হয়।About OIC . Oic-oci.org. Retrieved on 2014-11-07. মধ্যপ্রাচ্য, উত্তর পশ্চিম আফ্রিকা, মধ্য এশিয়া, দক্ষিণ পূর্ব এশিয়া, এবং ভারতীয় উপমহাদেশের ৫৭টি ইসলামি রাষ্ট্র নিয়ে এই সংস্থা গঠিত।

 নাম পরিবর্তন 
২০১১ সালের ২৮ জুন আস্তানা, কাজাখস্তানে অনুষ্ঠিত পররাষ্ট্রমন্ত্রীদের কাউন্সিলে প্রতিষ্ঠানটির নাম ইসলামি সম্মেলন সংস্থা (; ) পরিবর্তন করে ইসলামি সহযোগিতা সংস্থা করা হয়।OIC changes name, emblem  পাকিস্তান অবজার্ভার এই সময়ে ওআইসির লোগোও পরিবর্তন করা হয়।

 সদস্য রাষ্ট্রসমূহ 
ইসলামি সহযোগিতা সংস্থার ৫৭টি সদস্য রাষ্ট্র রয়েছে, যার মধ্যে ৫৬টি জাতিসংঘের সদস্য রাষ্ট্র এবং ৪৯টি রাষ্ট্র মুসলিম সংখ্যাগরিষ্ঠ। পশ্চিম আফ্রিকাসহ বেশ কিছু দেশে যদিও অনেক মুসলিম জনসংখ্যা আছে; কিন্তু মুসলিম সংখ্যাগরিষ্ঠ দেশ নয় । উল্লেখযোগ্য মুসলিম জনসংখ্যা সহ কয়েকটি দেশ, যেমন- রাশিয়া এবং থাইল্যান্ড পর্যবেক্ষক রাষ্ট্র হিসাবে রয়েছে।

২০১৩ সালের হিসাবে ওআইসি সদস্য দেশগুলোর সমষ্টিগত জনসংখ্যা ১.৮+ বিলিয়নের বেশি।থাম্ব|350px|ওআইসি সদস্য রাষ্ট্র

 আফ্রিকা 

 এশিয়া 

 ইউরোপ 

 দক্ষিণ আমেরিকা 

 মহাপরিচালক 
ইসলামি সহযোগিতা সংস্থার মহাপরিচালক নং  নাম  দেশ  কার্যকাল শুরু  কার্যকাল শেষ ১  টুঙ্কু আবদুর রহমান    ১৯৭০  ১৯৭৪ ২  হাসান আল-তৌহামি    ১৯৭৪  ১৯৭৫ ৩  আমাদো করিম গাই    ১৯৭৫  ১৯৭৯ ৪  হাবিব চাট্টি    ১৯৭৯  ১৯৮৪ ৫  সৈয়দ শরিফুদ্দিন পীরজাদা    ১৯৮৪  ১৯৮৮ ৬  হামিদ অলগাবিদ    ১৯৮৮  ১৯৯৬ ৭  আজেদ্দিন লারাকি    ১৯৯৬  ২০০০ ৮  আবদেলাহেদ বেলকেজিজ    ২০০০  ২০০৪ ৯  একমেলেদ্দিন ইহসানলু    ২০০৪  ২০১৪ ১০  আইয়াদ বিন আমিন মাদানি    ২০১৪  ২০১৬ ১১  ইউসেফ আল-ওথাইমিন    ২০১৬  ২০২০ ১২  হিসেইন ব্রাহীম তাহা    ২০২০  বর্তমান

 ওআইসি সম্মেলন 
১৫ এপ্রিল ২০১৬ তারিখে ইস্তাম্বুলে ওআইসির ১৩তম শীর্ষ সম্মেলন অনুষ্ঠিত হয়। 
 নং তারিখ দেশ স্থান ১ম ২২–২৫ সেপ্টেম্বর ১৯৬৯  রাবাত ২য়  ২২–২৪ ফেব্রুয়ারি ১৯৭৪  লাহোর ৩য় ২৫–২৯ জানুয়ারি ১৯৮১  মক্কা ও তায়েফ ৪র্থ ১৬–১৯ জানুয়ারি ১৯৮৪  কাসাব্লাংকা ৫ম  ২৬–২৯ জানুয়ারি ১৯৮৭  কুয়েত সিটি ৬ষ্ঠ  ৯–১১ ডিসেম্বর ১৯৯১  ডাকার ৭ম ১৩–১৫ ডিসেম্বর ১৯৯৪  কাসাব্লাংকা ১ম বিশেষ ২৩–২৪ মার্চ ১৯৯৭  ইসলামাবাদ ৮ম ৯–১১ ডিসেম্বর ১৯৯৭  তেহরান ৯ম ১২–১৩ নভেম্বর ২০০০  দোহা ২য় বিশেষ ৪–৫ মার্চ ২০০৩  দোহা ১০ম ১৬–১৭ অক্টোবর ২০০৩  পুত্রজায়া ৩য় বিশেষ ৭–৮ ডিসেম্বর ২০০৫  মক্কা ১১তম  ১৩–১৪ মার্চ ২০০৮  ডাকার ৪র্থ বিশেষ ১৪–১৫ আগস্ট ২০১২  মক্কা ১২তম  ৬–৭ ফেব্রুয়ারি ২০১৩  কায়রো ৫ম বিশেষ ৬–৭ মার্চ ২০১৬  জাকার্তা ১৩তম  ১৪–১৫ এপ্রিল ২০১৬  ইস্তাম্বুল

 তথ্যসূত্র 


বিষয়শ্রেণী:আন্তর্জাতিক সংস্থা
বিষয়শ্রেণী:ইসলামী সংস্থা
বিষয়শ্রেণী:ইসলামি সংগঠন
বিষয়শ্রেণী:চুক্তি অনুযায়ী প্রতিষ্ঠিত আন্তঃসরকারি সংস্থা
বিষয়শ্রেণী:আন্তর্জাতিক রাজনৈতিক সংগঠন
বিষয়শ্রেণী:সৌদি আরব ভিত্তিক ইসলামি সংগঠন
বিষয়শ্রেণী:জাতিসংঘ সাধারণ পরিষদের পর্যবেক্ষক